
 8.11.2012
 BG
 Официален вестник на Европейския съюз
 L 309/20
 РЕШЕНИЕ НА СЪВМЕСТНИЯ КОМИТЕТ НА ЕИП
 No 138/2012
 от 13 юли 2012 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението беше изменено с Решение на Съвместния комитет на ЕИП No 117/2012 от 15 юни 2012 г. (1)
 (2)
 Регламент (ЕС) No 333/2011 на Съвета от 31 март 2011 г. за установяване на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета (2) следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 32ее (Директива 2008/98/ЕО на Европейския парламент и на Съвета) от приложение XX към Споразумението се вмъква следната точка:
 „32ееа.
 32011 R 0333: Регламент (ЕС) No 333/2011 на Съвета от 31 март 2011 г. за установяване на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета (ОВ L 94, 8.4.2011 г., стр. 2).
 За целите на настоящото споразумение разпоредбите на регламента се четат със следната адаптация:
 В член 2, буква д) и в точка 6 от декларацията за съответствие, установена в приложение III, след думите „митническата територия на Съюза“ се вмъкват думите „или на териториите на държавите от ЕАСТ“.“
 Член 2
 Текстовете на Регламент (ЕС) No 333/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 14 юли 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3), или в деня на влизане в сила на Решение на Съвместния комитет на ЕИП No 126/2012 от 13 юли 2012 г. (4) или на Решение на Съвместния комитет на ЕИП No 136/2012 от 13 юли 2012 г. (5), в зависимост от това, коя дата е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 юли 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 270, 4.10.2012 г., стр. 40.
 (2) ОВ L 94, 8.4.2011 г., стр. 2.
 (3) Без отбелязани конституционни изисквания.
 (4) Вж. страница 4 от настоящия брой на Официален вестник.
 (5) Вж. страница 17 от настоящия брой на Официален вестник.
 